Salvamontiștii argeșeni au fost chemați să intervină sâmbătă pentru recuperarea unei turiste cu o probabilă entorsa de glezna, sub refugiul Fereastra Zmeilor. Era a treia intervenție în aceea zi pentru salvamontiști, care au participat și la salvarea fetiței căzută în cascada Bâlea și pentru recuperarea unei persoane epuizate, pe traseul Tunel Transfăgărășan-Lacul Călțun, se arată pe pagina de facebook Salvamont România.

Spre surprinderea acestora, femeia care acuza o entorsă de gleznă, avea doar două bășici cauzate de încălțămintea neadecvată. Ea a cerut să fie cărată cu targa până la mașina care era la 45 de minute de locul de unde telefonase. Nicio persoană din grupul aflat pe munte nu avea echipament adecvat.

foto Salvamont Romania